नागौर | सीआईडी जोन यूनिट नागौर में पदस्थापित उप निरीक्षक पूनमचन्द शर्मा को 10 साल की लगातार उत्कृष्ट सेवा के लिए इंटेलिजेंस ट्रेनिंग अकादमी जयपुर में आयोजित कार्यक्रम में उत्कल रंजन साहू अतिरिक्त महानिदेशक पुलिस इंटेलिजेंस ने उत्तम सेवा चिह्न से सम्मानित किया। अजमेर संभाग में 9 जनों को ये सेवा चिह्न मिला जबकि नागौर जिले से सेवा चिह्न पाने वाले पूनमचन्द शर्मा एक मात्र कार्मिक हैं। पुलिस विभाग में निष्ठापूर्ण सेवा के लिए 2016 और 2017 में संभाग स्तर पर अतिरिक्त महानिदेशक से प्रशंसा पत्र से सम्मानित हो चुके हैं।